**Ministru kabineta rīkojuma projekta „Par Latvijas zemes fonda pārvaldītāju” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par zemes privatizāciju lauku apvidos” (turpmāk – likums) 38.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma pārejas noteikumu 7.punkts nosaka, ka Ministru kabinets līdz 2014.gada 30.decembrim, ievērojot likuma [38.panta](http://likumi.lv/doc.php?id=74241#p38) pirmās daļas normu, nosaka Latvijas zemes fonda pārvaldītāju.  Saskaņā ar likuma 38.panta pirmo daļu Latvijas zemes fondu veido, uztur un pārvalda Ministru kabineta noteikta institūcija – kapitālsabiedrība, kurā visas kapitāldaļas (akcijas) pieder vienai vai vairākām publiskām personām (turpmāk – Latvijas zemes fonda pārvaldītājs).  Atbilstoši likuma pārejas noteikumu 8.punktam Latvijas zemes fonda pārvaldītājs savu darbību uzsāk ne vēlāk kā 2015.gada 1.jūlijā.  Tā kā Zemkopības ministrija bija likuma grozījumu virzītāja, ir sagatavots Ministru kabineta rīkojuma projekts, paredzot, ka Latvijas zemes fonda pārvaldītājs būs akciju sabiedrība „Attīstības finanšu institūcija” (AFI) (turpmāk – AFI). Saskaņā ar Attīstības finanšu institūcijas likuma (stājas spēkā 2015.gada 1.martā) 3.panta otro daļu AFI akciju turētāji ir Finanšu ministrija (40% AFI akciju), Ekonomikas ministrija (30% AFI akciju) un Zemkopības ministrija (30% AFI akciju).  Pamatojoties uz Ministru kabineta 2013.gada 17.decembra rīkojumu Nr.643 „Par akciju sabiedrības „Attīstības finanšu institūcija” dibināšanu”, tika atbalstīta holdinga vadošās sabiedrības nodibināšana, apvienojot VAS „Attīstības finanšu institūcija „Altum”” (turpmāk – Altum), SIA „Latvijas Garantiju aģentūra” (turpmāk – LGA) un VAS „Lauku attīstības fonds” (turpmāk – LAF). AFI komercreģistrā ir reģistrēta 2013.gada 27.decembrī.  Ministru kabinets 2013.gada 28.maijā (prot. Nr.32, 51.§.) izskatīja un pieņēma zināšanai Zemkopības ministrijas sagatavoto informatīvo ziņojumu „Par priekšlikumiem lauksaimniecības zemes efektīvai un ilgtspējīgai izmantošanai”, kurā sabiedrība informēta par zemes resursu racionālu un efektīvu izmantošanu, tostarp zemes fonda izveidi un tā pārvaldītāja funkcijas uzticēšanu LAF. Attiecīgi arī likuma „Grozījumi likumā „Par zemes privatizāciju lauku apvidos”” sākotnējās ietekmes novērtējuma ziņojumā (anotācijā) Latvijas zemes fonda pārvaldītāja funkcijas īstenošana bija paredzēta LAF.  Atbilstoši Ministru kabineta 2014.gada 29.jūlija lēmumam (Ministru kabineta 2014.gada 29.jūlija protokols Nr.41, 32.§.) (turpmāk – lēmums) tika uzsākta Altum, LGA, LAF un AFI reorganizācija, tos pievienojot AFI.  Pamatojoties uz lēmumu un Ministru kabineta 2014.gada 6.augusta rīkojumu Nr.409 „Par valsts akciju sabiedrības „Latvijas Attīstības finanšu institūcija Altum”, sabiedrības ar ierobežotu atbildību „Latvijas Garantiju aģentūra” un valsts akciju sabiedrības „Lauku attīstības fonds” akciju un kapitāla daļu ieguldīšanu akciju sabiedrības „Attīstības finanšu institūcija” pamatkapitālā”, LAF ārkārtas akcionāru sapulcē (protokols Nr.3) 2014.gada 5.septembrī tika nolemts ieguldīt visas LAF akcijas AFI pamatkapitālā. Līdz ar to AFI ir 100% LAF kapitāldaļu turētājs un tiesību saistību pārņēmējs no LAF.  Ministru kabineta rīkojuma projekta būtība ir noteikt institūciju, kas veidos, uzturēs un pārvaldīs Latvijas zemes fondu.  Rīkojuma projekts paredz:   1. 1) noteikt akciju sabiedrību „Attīstības finanšu institūcija” par Latvijas zemes fonda pārvaldītāju, lai nacionālā līmenī veicinātu lauksaimniecības zemes resursu aizsardzību un pieejamību, racionālu, efektīvu un ilgtspējīgu izmantošanu, kā arī lauksaimniecības zemes platību saglabāšanu; 2. 2) Latvijas zemes fonda pārvaldītājam par Latvijas zemes fonda darbības uzsākšanu informēt sabiedrību Latvijas Republikas oficiālajā izdevumā „Latvijas Vēstnesis”*.* |
| 3. | Projekta izstrādē iesaistītās institūcijas | Zemkopības ministrija un AFI |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrība, kurā valstij pieder 100% akciju, – AFI |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (euro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Latvijas zemes fonda pārvaldītājs darījumos ar nekustamajiem īpašumiem darbosies kā privāto tiesību subjekts savā, ne valsts vārdā. Īpašuma tiesības, kas tiks iegūtas darījumu rezultātā, tiks nostiprinātas uz Latvijas zemes fonda pārvaldītāja, nevis uz valsts vārda. Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. AFI izdevumi, kas saistīti ar Latvijas zemes fonda pārvaldīšanu, tiks finansēti no AFI finanšu līdzekļiem. | | | | |

*Anotācijas IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Iebildumi par rīkojuma projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās AFI. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. Rīkojuma projekta izpilde tiks nodrošināta atbilstoši institūciju līdzšinējām funkcijām. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J.Dūklavs

19.02.2015. 11:37

1017

A.Staškova

67027345, [Anda.Staskova@zm.gov.lv](mailto:Anda.Staskova@zm.gov.lv)